# Èpic Solete

Èpic Solete és el segon àlbum d'estudi del grup català The Tyets, publicat el 3 de març del 2023 a través de la discogràfica Luup Records. Va ser guardonat amb el Premi Disc Català de l'Any.

## Promoció

El primer avançament oficial que en van fer és la cançó Coti x Coti, una barreja de sardana amb ritme urbà estrenada el 17 de febrer del mateix any. Amb tot, el títol del disc havia estat esmentat en senzills anteriors, com ara «De l'1 al què» i «Bailoteo».
La presentació del disc va tenir lloc a la Sala Apolo de Barcelona el 25 de març del 2023. Quan va sortir Coti x Coti, les entrades ja s'havien exhaurit. Abans, però, en van fer una festa de preescolta a l'Antiga Fàbrica Damm el 28 de febrer del 2023, en l'edició marçal de l'Enderrock Sona. Van tancar l'acte amb una sessió de punxadiscos les artistes Maria Hein i Ariox.
Durant la gira de promoció del disc, van passar pel Paupaterres, pel Feslloc, per La Mercè, per Les Santes, per les Barraques de Sitges, per les Festes de Santa Tecla de Tarragona, pel Festival Acústica, per la Patum de Berga, per l'Embassa't, pel Canet Rock, per l'Acampada Jove i pel Pirata Rock, així com per Madrid, Ascó, Lleida i Girona, entre d'altres. Notòriament, entre el 6 i el 9 de desembre del 2023, van tocar a quatre capitals europees: Brussel·les, Dublín, Londres i Copenhagen. El tercer concert va ser impulsat per l'entitat Bona Gents i hi van compartir escenari amb la cantant Julieta. Tancaran la gira amb una tanda de dos concerts al Sant Jordi Club, programats per al 15 i el 16 de novembre del 2024 en el marc del Festival Cruïlla.

## Recepció

La setmana del llançament, va ser el desè disc més escoltat a Espanya a través de Spotify, just darrere de Motomami de Rosalia, i també l'únic en llengua catalana dels cent més reproduïts.
L'abril del 2023, un mes després, el senzill «Coti x Coti» es va viralitzar a l'aplicació TikTok, on la van fer servir usuaris amb milers de seguidors, com ara Farners Pei Hong, Dulceida, Ricard Garcia, Anna Cornella, Abril Misse i Carla Bauvi. El 12 de juny del 2023, va obtindre el disc d'or a Espanya per Promusicae amb el senzill Coti x Coti, i el 7 d'agost del mateix any se'ls va atorgar el disc de platí. El 2023 va rebre el Premi Disc Català de l'Any de Ràdio 4, que va ser lliurat en una gala a l'Antiga Fàbrica Estrella Damm l'any següent.
El videoclip de Coti x Coti ha estat el publicat en català en 2023 més vist a YouTube de l'any amb més de 5 milions i mig de visualitzacions, i a Spotify supera els 19 milions de reproduccions.

## Referències

* 1 2 «La curiosa barreja de reggaeton i sardanes de l'última cançó de The Tyets». Públic, 17-02-2023. [Consulta: 18 febrer 2023].
* ↑ «Coti x Coti (The tyets)». Viasona. [Consulta: 22 febrer 2023].
* ↑ «Gala Disc Català de l'Any». RTVE, 05-07-2024. [Consulta: 18 desembre 2024].
* 1 2 «‘Coti x Coti’, ja pots escoltar la nova “tietada” de The Tyets!». RAC 105, 17-02-2023. [Consulta: 18 febrer 2023].
* ↑ «Reguetón i sardanes en una mateixa cançó: The Tyets han estrenat 'Coti x Coti'». Ràdio Flaixbac, 20-02-2023. [Consulta: 22 febrer 2023].
* ↑ «Enderrock Sona de març amb The Tyets | Enderrock.cat». Enderrock, 22-02-2023. [Consulta: 22 febrer 2023].
* ↑ «The Tyets i Els Catarres fan vibrar a Tàrrega un Paupaterres a vessar». Ràdio Tàrrega, 15-07-2023. [Consulta: 10 desembre 2023].
* ↑ Gironés, Júlia. «Feslloc 2023, con Smoking Souls, Oceans, Colomet, Maluks, Roba Estesa, The Tyets, Auxili...» (en castellà). Nomepierdoniuna, 06-07-2023. [Consulta: 10 desembre 2023].
* ↑ «Aglomeracions al metro en la segona nit de la Mercè, encapçalada per Mushkaa i The Tyets». CCMA, 24-09-2023. [Consulta: 10 desembre 2023].
* ↑ Comas, Cugat. «The Tyets, concert estrella de Les Santes 2023». Capgròs, 02-06-2023. [Consulta: 10 desembre 2023].
* ↑ «El concert de «The Tyets» a Barraques de Sitges a vista d’ocell». CanalBlau, 21-08-2023. [Consulta: 10 desembre 2023].
* ↑ Ferran, Anna. «The Tyets i La Fúmiga, plats forts dels concerts al Parc Francolí». Diari Més, 15-09-2023. [Consulta: 10 desembre 2023].
* ↑ Costa-Pau, Aniol. «L'estiu èpic dels Tyets culmina a l'Acústica de Figueres». Diari Ara, 02-09-2023. [Consulta: 10 desembre 2023].
* ↑ Eras, Montse. «El fenomen de la música en català The Tyets, a l'avinguda del Parc». somGranollers, 26-08-2023. [Consulta: 10 desembre 2023].
* ↑ Sarrió, Mariona. «The Tyets deslumbran con su 'Èpic Solete' en su primer concierto en Madrid» (en castellà). Cadena Ser, 03-12-2023. [Consulta: 10 desembre 2023].
* ↑ «Concert de The Tyets». Surtdecasa, agost 2023. [Consulta: 10 desembre 2023].
* ↑ «Ardèvol es converteix en l’escenari del nou videoclip del duet The Tyets». Solsona FM, 21-02-2023. [Consulta: 22 febrer 2023].
* ↑ Gambín, Marta. «The Tyets actuaran en quatre ciutats europees aquest desembre». El Nacional, 21-09-2023. [Consulta: 10 desembre 2023].
* ↑ «The Tyets tancarà la gira dÈpic solete' al Sant Jordi Club». Enderrock, 29-06-2023. [Consulta: 10 desembre 2023].
* ↑ «Segon concert al Sant Jordi Club del final de gira de The Tyets». Ara Balears, 07-07-2023. [Consulta: 10 desembre 2023].
* ↑ «Èpic Solete» (en anglès). El portal de Música. [Consulta: 14 març 2023].
* ↑ Garnica, Adrià. «“Èpic Solete”, de The Tyets». Primera Fila, 03-03-2023. [Consulta: 4 març 2023].
* ↑ Lleonart, Arnau. «‘Èpic solete’ de The Tyets és el desè disc més escoltat a l’estat espanyol». VilaWeb, 14-03-2023. [Consulta: 14 març 2023].
* ↑ «Centenars d’influenciadors viralitzen a TikTok un ball amb la cançó “Coti x Coti”, de The Tyets». VilaWeb, 06-04-2023. [Consulta: 7 abril 2023].
* ↑ Música, El portal de. «COTI X COTI - THE TYETS | EPDM» (en anglès americà). [Consulta: 16 juliol 2023].
* ↑ «https://twitter.com/portaldemusica/status/1668287504775094273». [Consulta: 16 juliol 2023].
* ↑ 324cat. «"Coti x coti", la sardana reggaeton de The Tyets, aconsegueix el Disc de Platí», 08-08-2023. [Consulta: 14 agost 2023].
* ↑ «Gala Disc Català de l'Any». RTVE, 05-07-2024. [Consulta: 18 desembre 2024].
* ↑ Jordi Novell. «Els videoclips més vistos del 2023». Enderrock, 01-01-2024. [Consulta: 22 març 2024].